Georgescu, despre Simion, cu doar câteva luni în urmă: "Sigur el e cel ales de voi sau a fost ales special pentru voi de PSD?"
Călin Georgescu a avut, anul trecut, o poziție critică față de liderul partidului, George Simion, care s-a proclamat înlocuitorul său pentru alegerile prezidențiale din mai. Pe 18 noiembrie, cu câteva zile înainte de primul tur al alegerilor prezidențiale, Georgescu a postat un videoclip pe Facebook în care punea la îndoială capacitatea lui Simion de a conduce și sugera că acesta ar fi controlat de alte forțe politice.